ગુજરાતને વિજક્ષેત્રે દેશમાં સરપ્લસ રાજય તરીકે ગણવામાં આવે છે. પરંતુ ગુજરાતમાં થયું મોટા ભાગનું વિજ ઉત્પાદન ખાનગી કંપનીઓ દ્વારા કરવામાં આવી રહ્યું છે. રાજય સરકાર દ્વારા કરવામાં આવતાં વિજ ઉત્પાદન માત્ર 26 ટકા જેટલું જ છે. આ કારણે જાહેરક્ષેત્રના વિજ ઉત્પાદનમાં ગુજરાત દેશભરમાં 10મા નંબરે આવે છે. ગુજરાતમાં ખાનગી ક્ષેત્ર દ્વારા કરવામાં આવતું વિજ ઉત્પાદન 60 ટકા જેટલું થવા જાય છે. રાજય સરકારના બંધ પડેલાં પ્લાન્ટના કારણે ગ્રાહકો પર દર વર્ષે રૂપિયા 8000 કરોડનો બોજો પડી રહ્યો છે. બીજી તરફ રાજ્યમાં વીજળીમાં સર પ્લસ હોવા છતાં ખેડૂતોને પુરતી વિજળી નથી મળી રહી.